Nafarroako Parlamentuak, 2020ko urtarrilaren 30ean egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da foru lege proiektu bat aurkez dezan gure erkidegoko hiltegietan telebista bidezko zirkuitu itxiak nahitaez instala daitezen”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du lege proiektu bat aurkez dezan, gure erkidegoko hiltegietan telebista bidezko zirkuitu itxiak nahitaez instala daitezen, albaitari ofizialen zerbitzuen kontrol-eginkizunaren osagarri”.

Iruñean, 2020ko urtarrilaren 31n

Lehendakaria: Unai Hualde Iglesias